Document ID: 31998L0014

ΟΔΗΓΙΑ 98/14/ΕΚ ΤΗΣ ΕΠΙΤΡΟΠΗΣ της 6ης Φεβρουαρίου 1998 για την προσαρμογή στην τεχνική πρόοδο της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα (1), όπως τροποποιήθηκε τελευταία από την οδηγία 97/27/ΕΚ (2), του Ευρωπαϊκού Κοινοβουλίου και του Συμβουλίου, και ιδίως το άρθρο 13 παράγραφος 2,
την οδηγία 92/53/ΕΟΚ του Συμβουλίου, της 18ης Ιουνίου 1992, για την τροποποίηση της οδηγίας 70/156/ΕΟΚ περί προσέγγισης των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκουμένων τους (3), και ιδίως το άρθρο 3,
Εκτιμώντας:
ότι σύμφωνα με την οδηγία 92/53/ΕΟΚ η Επιτροπή προτείνει, με βάση έκθεση που θα έχει εκπονηθεί έως τις 31 Δεκεμβρίου 1994, τις τροποποιήσεις που απαιτούνται για να βελτιωθούν οι διακανονισμοί έγκρισης τύπου και να διευκολυνθεί η θέση των οχημάτων σε κυκλοφορία στα κράτη μέλη 7
ότι σύμφωνα με το άρθρο 9 της οδηγίας 70/156/ΕΟΚ, θα αναγνωρισθεί η ισοτιμία των διεθνών κανονισμών της Οικονομικής Επιτροπής για την Ευρώπη των Ηνωμένων Εθνών (ΟΕΕ του ΟΗΕ) που παρατίθενται στο παράρτημα IV μέρος II της εν λόγω οδηγίας με τις αντίστοιχες επιμέρους οδηγίες 7 ότι είναι ανάγκη να τροποποιηθεί και να ενημερωθεί το σχετικό παράρτημα και ο πίνακας ισοτιμίας για να αποκατασταθεί διαφάνεια μεταξύ κανονισμών και οδηγιών 7
ότι σύμφωνα με το άρθρο 10 της οδηγίας 70/156/ΕΟΚ, το κράτος μέλος που χορηγεί έγκριση τύπου λαμβάνει τα αναγκαία μέτρα σύμφωνα με το παράρτημα X για να επαληθεύει την ύπαρξη καταλλήλων διακανονισμών ώστε να διασφαλίζει ότι τα παραγόμενα οχήματα, συστήματα, κατασκευαστικά στοιχεία ή ιδιαίτερες τεχνικές ενότητες είναι σύμφωνες προς τον εγκεκριμένο τύπο 7
ότι είναι απαραίτητη η εναρμόνιση των απαιτήσεων που διέπουν τον έλεγχο της συμμόρφωσης της παραγωγής που διεξάγουν οι εγκρίνουσες αρχές 7 ότι ως εκ τούτου είναι ανάγκη να περιληφθούν συγκεκριμένες οδηγίες για τις διαδικασίες που ακολουθούνται, ώστε να διασφαλίζεται ομοιομορφία εφαρμογής και ερμηνείας 7
ότι οι διατάξεις της παρούσας οδηγίας είναι σύμφωνες με τη γνώμη της επιτροπής προσαρμογής στην τεχνική πρόοδο,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 70/156/ΕΟΚ τροποποιείται ως εξής:
1. το άρθρο 3 παράγραφος 1, έχει ως εξής:
«1. Η αίτηση έγκρισης τύπου οχήματος υποβάλλεται από τον κατασκευαστή στην αρμόδια για τις εγκρίσεις τύπου αρχή ενός κράτους μέλος. Η αίτηση συνοδεύεται από φάκελο πληροφοριών που περιλαμβάνει τις πληροφορίες οι οποίες απαιτούνται από το παράρτημα III και από τα πιστοποιητικά έγκρισης τύπου για καθεμία από τις εφαρμοσμένες επιμέρους οδηγίες όπως απαιτούν τα παραρτήματα IV ή XI. Εξάλλου, το πακέτο πληροφοριών για τις εγκρίσεις τύπου συστήματος και χωριστών τεχνικών μονάδων σε σχέση με κάθε επιμέρους οδηγία τίθεται στη διάθεση της αρμόδιας για τις εγκρίσεις τύπου αρχής μέχρι την ημερομηνία κατά την οποία η έγκριση τύπου είτε χορηγείται είτε απορρίπτεται.» 7
2. το άρθρο 4 παράγραφος 1, τροποποιείται ως εξής:
α) στο στοιχείο γ), η φράση «σχετικής επιμέρους οδηγίας» αντικαθίσταται από τη φράση «σχετικής επιμέρους οδηγίας, όπως αναφέρεται στο παράρτημα IV ή XI.» 7
β) στο στοιχείο δ), η φράση «στη σχετική επιμέρους οδηγία» αντικαθίσταται από τη φράση «στη σχετική επιμέρους οδηγία, όπως αναφέρεται στο παράρτημα IV ή XI.» 7
γ) προστίθενται τα ακόλουθα νέα σημεία:
«Στην περίπτωση έγκρισης τύπου οχήματος που αφορά το παράρτημα XI ή το άρθρο 8 παράγραφος 2, στοιχείο γ) ή στην περίπτωση έγκρισης τύπου συστήματος, κατασκευαστικού στοιχείου ή χωριστής τεχνικής μονάδας που αφορά το παράρτημα XI ή το άρθρο 8 παράγραφος 2, στοιχείο γ) και περιέχει περιορισμούς ή εξαιρέσεις από κάποια διάταξη της σχετικής επιμέρους οδηγίας, το πιστοποιητικό έγκρισης τύπου περιέχει τους περιορισμούς που ισχύουν και τις εξαιρέσεις που χορηγούνται, φέρει δε ειδικό αριθμό έγκρισης τύπου σύμφωνα προς τις διατάξεις του παραρτήματος VII.
Εφόσον τα στοιχεία των φακέλων πληροφοριών που αναφέρονται στα στοιχεία α), β), γ) και δ) ανωτέρω προδιαγράφουν διατάξεις για οχήματα ειδικής χρήσεως, όπως υποδεικνύεται στις αντίστοιχες στήλες του παραρτήματος XI και τα προσαρτήματά του, το πιστοποιητικό έγκρισης τύπου προσδιορίζει επίσης τους εν λόγω περιορισμούς και εξαιρέσεις.» 7
3. το άρθρο 5 αντικαθίσταται από το ακόλουθο κείμενο:
«Άρθρο 5
Τροποποιήσεις των εγκρίσεων τύπου
1. Το κράτος μέλος το οποίο έχει χορηγήσει έγκριση τύπου λαμβάνει τα απαραίτητα μέτρα ώστε να ενημερώνεται σχετικά με οποιαδήποτε τροποποίηση στις λεπτομέρειες οι οποίες περιλαμβάνονται στο πακέτο πληροφοριών.
2. Η αίτηση για τροποποίηση της εγκρίσεως τύπου υποβάλλεται αποκλειστικά στο κράτος μέλος το οποίο χορήγησε την αρχική έγκριση τύπου.
3. Στην περίπτωση έγκρισης τύπου συστήματος κατασκευαστικού στοιχείου ή χωριστής τεχνικής μονάδας, εάν οι λεπτομέρειες που περιλαμβάνονται στο πακέτο πληροφοριών έχουν αλλάξει, η αρμόδια για τις εγκρίσεις τύπου αρχή του εν λόγω κράτους μέλους εκδίδει αν χρειαστεί τις αναθεωρημένες σελίδες του πακέτου πληροφοριών, σημειώνοντας σε κάθε αναθεωρημένη σελίδα σαφώς τη φύση της τροποποίησης και την ημερομηνία επανέκδοσης ενοποιημένη και ενημερωμένη έκδοση του πακέτου πληροφοριών συνοδευόμενη από λεπτομερή περιγραφή της τροποποίησης θεωρείται επίσης ότι πληροί αυτή την απαίτηση.
Σε κάθε περίπτωση αναθεώρησης σελίδων ή ενοποιημένης και ενημερωμένης έκδοσης, τροποποιείται και το ευρετήριο του πακέτου πληροφοριών (το οποίο επισυνάπτεται στο πιστοποιητικό έγκρισης) ώστε να εμφαίνονται οι ημερομηνίες τελευταίας αναθεώρησης των σελίδων ή η ημερομηνία της ενοποιημένης, ενημερωμένης έκδοσης.
Εφόσον, επιπλέον, έχουν τροποποιηθεί οποιεσδήποτε πληροφορίες στο πιστοποιητικό έγκρισης τύπου εξαιρουμένων των προσαρτημάτων του ή έχουν μεταβληθεί οι απαιτήσεις της οδηγίας μετά την αναγραφόμενη στην τρέχουσα έγκριση ημερομηνία, η τροποποίηση χαρακτηρίζεται ως «επέκταση» και η εγκρίνουσα αρχή του κράτους μέλους εκδίδει αναθεωρημένο πιστοποιητικό έγκρισης (που φέρει αριθμό επέκτασης), στο οποίο φαίνεται σαφώς ο λόγος για την επέκταση και η ημερομηνία επανέκδοσης.
Αν η αρμόδια για τις εγκρίσεις τύπου αρχή του εν λόγω κράτους μέλους διαπιστώνει ότι κάποια τροποποίηση πακέτου πληροφορίων καθιστά αναγκαίες νέες δοκιμές ή ελέγχους ενημερώνει σχετικά τον κατασκευαστή και εκδίδει τα έγγραφα που αναφέρονται στο πρώτο, δεύτερο και τρίτο εδάφιο, μόνο μετά την επιτυχή διεξαγωγή νέων δοκιμών ή ελέγχων.
4. Στην περίπτωση έγκρισης τύπου οχήματος, εάν οι λεπτομέρειες που περιλαμβάνονται στο πακέτο πληροφοριών έχουν αλλάξει, η αρμόδια για τις εγκρίσεις τύπου αρχή του εν λόγω κράτους μέλους εκδίδει αν χρειαστεί τις αναθεωρημένες σελίδες του πακέτου πληροφοριών σημειώνοντας σε κάθε αναθεωρημένη σελίδα σαφώς τη φύση της τροποποίησης και την ημερομηνία επανέκδοσης. Ενοποιημένη και ενημερωμένη έκδοση του πακέτου πληροφοριών συνοδευόμενη από λεπτομερή περιγραφή της τροποποίησης θεωρείται επίσης ότι πληροί αυτή την απαίτηση.
Σε κάθε περίπτωση αναθεώρησης σελίδων ή ενοποιημένης και ενημερωμένης έκδοσης, τροποποιείται και το ευρετήριο του πακέτου πληροφοριών (το οποίο επισυνάπτεται στο πιστοποιητικό έγκρισης) ώστε να εμφαίνονται οι ημερομηνίες τελευταίας αναθεώρησης των σελίδων ή η ημερομηνία της ενοποιημένης, ενημερωμένης έκδοσης.
Εφόσον, επιπλέον, απαιτούνται περαιτέρω επιθεωρήσεις ή έχουν τροποποιηθεί οποιεσδήποτε πληροφορίες στο πιστοποιητικό έγκρισης τύπου (εξαιρουμένων των προσαρτημάτων του) ή, εφόσον μετά την αναγραφόμενη στην τρέχουσα έγκριση του οχήματος ημερομηνία, εφόσον έχουν μεταβληθεί οι απαιτήσεις οποιασδήποτε επιμέρους οδηγίας εφαρμοστέας κατά την ημερομηνία μετά την οποία απαγορεύεται η θέση για πρώτη φορά σε κυκλοφορία, η τροποποίηση χαρακτηρίζεται ως «επέκταση» και η αρμόδια για την έγκριση τύπου αρχή του κράτους μέλους εκδίδει αναθεωρημένο πιστοποιητικό έγκρισης (που φέρει αριθμό επέκτασης), στο οποίο φαίνεται σαφώς ο λόγος για την επέκταση και η ημερομηνία επανέκδοσης.
Αν η αρμόδια για τις εγκρίσεις τύπου αρχή του εν λόγω κράτους μέλους διαπιστώνει ότι κάποια τροποποίηση πακέτου πληροφοριών καθιστά απαραίτητες νέες επιθεωρήσεις ενημερώνει σχετικά τον κατασκευαστή και εκδίδει τα προαναφερθέντα έγγραφα μόνο μετά την επιτυχή διεξαγωγή νέων επιθεωρήσεων. Τα τροποποιημένα έγγραφα αποστέλλονται σε όλες τις άλλες αρμόδιες για τις εγκρίσεις τύπου αρχές εντός ενός μηνός.
5. Όταν καθίσταται προφανές ότι κάποια έγκριση τύπου οχήματος πρόκειται να παύσει να ισχύει επειδή πρόκειται να παύσουν να ισχύουν μία ή περισσότερες από τις εγκρίσεις τύπου που είχαν χορηγηθεί βάσει επιμέρους οδηγιών που αναφέρονται στο πακέτο πληροφοριών ή λόγω εισαγωγής νέας επιμέρους οδηγίας στο παράρτημα VI, μέρος I, η αρμόδια αρχή του κράτους μέλους η οποία χορήγησε αυτή την έγκριση κοινοποιεί αυτό το γεγονός, το αργότερο ένα μήνα πριν παύσει να ισχύει ή έγκριση τύπου οχήματος, στις αρμόδιες για την έγκριση αρχές των λοιπών κρατών μελών αναφέροντας τη σχετική ημερομηνία ή τον αριθμό αναγνώρισης του τελευταίου οχήματος που έχει παραχθεί σύμφωνα με το παλαιό πιστοποιητικό.
6. Δεν απαιτείται τροποποίηση της εγκρίσεως για τις κατηγορίες οχημάτων που δεν επηρεάζονται από μεταβολή των απαιτήσεων σε επιμέρους οδηγίες ή στην παρούσα οδηγία.» 7
4. στο άρθρο 6 παράγραφος 1, προστίθεται το ακόλουθο νέο εδάφιο:
«Το πιστοποιητικό συμμόρφωσης πρέπει να τυπώνεται κατά τρόπο που να μην επιτρέπει την πλαστογράφησή του. Προς το σκοπό αυτό, το χαρτί εκτύπωσης προστατεύεται είτε με έγχρωμες γραφικές παραστάσεις είτε με υδατόσημα με το αναγνωριστικό σήμα του κατασκευαστή.» 7
5. το άρθρο 8 παράγραφος 2, τροποποιείται ως εξής:
α) Το στοιχείο β) τροποποιείται ως εξής:
i) στο σημείο 1 διαγράφεται η λέξη «ποσοτικών»,
ii) το σημείο 2 αντικαθίσταται από το ακόλουθο κείμενο:
«2. Προκειμένου να εφαρμοστεί το σημείο 1 σε έναν ή περισσότερους τύπους δεδομένης κατηγορίας, ο κατασκευαστής, υποβάλλει αίτηση στην αρμόδια αρχή κάθε ενδιαφερομένου κράτους μέλους κατά τη θέση σε λειτουργία αυτών των τύπων οχήματος. Στην αίτηση προσδιορίζονται οι τεχνικοί ή/και οικονομικοί λόγοι στους οποίους βασίζεται.
Εντός τριών μηνών τα εν λόγω κράτη μέλη αποφασίζουν για το συγκεκριμένο τύπο οχήματος εάν και πόσες μονάδες δέχονται να καταχωρηθούν στην επικράτειά τους.
Κάθε κράτος μέλος, το οποίο το αφορά η θέση σε λειτουργία αυτών των τύπων οχήματος, είναι υπεύθυνο να εξασφαλίσει ότι ο κατασκευαστής έχει συμμορφωθεί προς τις διατάξεις του παραρτήματος XII Β.
Τα κράτη μέλη αποστέλλουν κάθε έτος στην Επιτροπή κατάλογο με τις χορηγηθείσες παρεκκλίσεις.» 7
β) το στοιχείο γ) αντικαθίσταται από το ακόλουθο κείμενο:
«γ) Οχήματα, κατασκευαστικά στοιχεία ή χωριστές τεχνικές μονάδες που έχουν σχεδιασθεί σύμφωνα με τεχνολογίες ή αρχές εκ φύσεως ασυμβίβαστες προς μία ή περισσότερες απαιτήσεις μιας ή περισσοτέρων από τις ειδικές οδηγίες.
Στην περίπτωση αυτή, το κράτος μέλος μπορεί να χορηγήσει έγκριση τύπου περιορισμένης ισχύος στην επικράτειά του, κατόπιν όμως εντός ενός μηνός, πρέπει να στείλει αντίγραφο του πιστοποιητικού έγκρισης τύπου και των προσαρτημάτων του στις αρχές έγκρισης τύπου των λοιπών κρατών μελών και στην Επιτροπή. Ταυτόχρονα, αποστέλλει αίτηση στην Επιτροπή για να του επιτραπεί να χορηγήσει έγκριση τύπου με βάση την παρούσα οδηγία. Η αίτηση συνοδεύεται από φάκελο με τα εξής στοιχεία:
- το λόγο για τον οποίο η οικεία τεχνολογία ή αρχή καθιστά το όχημα, το κατασκευαστικό στοιχείο ή την τεχνική μονάδα ασυμβίβαστα με τις απαιτήσεις μιας ή περισσοτέρων από τις ειδικές οδηγίες,
- περιγραφή των προβλημάτων ασφαλείας και προστασίας περιβάλλοντος και των μέτρων που ελήφθησαν,
- περιγραφή των δοκιμών και των αποτελεσμάτων τους που καταδεικνύουν επίπεδο ασφάλειας και προστασίας του περιβάλλοντος τουλάχιστον ισοδύναμο με αυτό που εξασφαλίζουν οι απαιτήσεις μιας ή περισσοτέρων των επιμέρους σχετικών οδηγιών,
- προτάσεις τροποποιήσεων των σχετικών επιμέρους οδηγιών ή προτάσεις νέων επιμέρους οδηγιών, αναλόγως.
Η Επιτροπή, εντός τριών μηνών από την παραλαβή του πλήρους φακέλου, υποβάλλει σχέδιο απόφασης στην επιτροπή του αναφέρεται στο άρθρο 13. Η Επιτροπή, σύμφωνα με τη διαδικασία του άρθρου 13, αποφασίζει εάν θα επιτρέψει ή όχι στο κράτος μέλος να χορηγήσει έγκριση τύπου με βάση την παρούσα οδηγία.
Μόνον η αίτηση χορήγησης έγκρισης τύπου και το σχέδιο απόφασης θα διαβιβάζεται στα κράτη μέλη στην (στις) επίσημη(-ες) γλώσσα(-ες) τους, τα κράτη μέλη όμως μπορούν να ζητήσουν όλα τα στοιχεία του φακέλου στη γλώσσα του πρωτοτύπου, ως προϋπόθεση για να αποφασίσουν σύμφωνα με τη διαδικασία που ορίζει το άρθρο 13.
Εάν ληφθεί απόφαση να εγκριθεί η αίτηση, το κράτος μέλος μπορεί να εκδώσει έγκριση τύπου βάσει της παρούσας οδηγίας. Τότε, η απόφαση θα ορίζει κατά πόσον υπάρχουν περιορισμοί (π.χ. διάρκεια) στην ισχύ. Σε καμμία περίπτωση η ισχύς μιας έγκρισης τύπου δεν μπορεί να είναι κάτω των 36 μηνών.
Όταν η (οι) σχετική(-ές) επιμέρους οδηγία(-ες) προσαρμοσθούν στην τεχνική πρόοδο έτσι ώστε τα οχήματα, τα κατασκευαστικά στοιχεία ή οι ιδιαίτερες τεχνικές ενότητες για τα οποία χορηγήθηκαν εγκρίσεις τύπου σύμφωνα με τις διατάξεις του στοιχείου γ) να συμφωνούν με την (τις) τροποποιηθείσα(-ες) οδηγία(-ες), τα κράτη μέλη μετατρέπουν τις εγκρίσεις αυτές σε κανονικές εγκρίσεις τύπου δίδοντας τα αναγκαία χρονικά περιθώρια π.χ. για να αλλάξουν οι κατασκευαστές τις επισημάνσεις έγκρισης τύπου στα κατασκευαστικά στοιχεία. Ταυτόχρονα θα καταργείται οιαδήποτε αναφορά για περιορισμούς ή εξαιρέσεις και κάθε ειδικός αριθμός έγκρισης θα αντικαθίσταται από κανονικό αριθμό έγκρισης τύπου.
Εάν δεν γίνουν οι αναγκαίες ενέργειες για να αναπροσαρμοσθεί(-ούν) η (οι) επιμέρους οδηγία(-ες), η ισχύς των εγκρίσεων που χορηγήθηκαν με βάση τις διατάξεις του παρόντος στοιχείου γ) μπορεί να επεκταθεί εφόσον το ζητήσει το κράτος μέλος που χορήγησε την έγκριση με νέα απόφαση που θα ληφθεί σύμφωνα με τη διαδικασία του άρθρου 13.» 7
6. το άρθρο 10 παράγραφος 2, δεύτερο εδάφιο, αντικαθίσταται από το ακόλουθο κείμενο:
«Η επαλήθευση της συμμόρφωσης της παραγωγής προς τον εγκεκριμένο τύπο περιορίζεται στις διαδικασίες που περιγράφονται στο παράρτημα X σημεία 2 και 3 και στις επιμέρους οδηγίες που περιέχουν ειδικές απαιτήσεις.» 7
7. στο άρθρο 13 προστίθεται η ακόλουθη παράγραφος 5:
«5. Σε περίπτωση που η Επιτροπή προβεί σε τροποποιήσεις επιμέρους οδηγίας, με βάση τις ίδιες τροποποιήσεις οφείλει να τροποποιεί κατάλληλα και τα αντίστοιχα παραρτήματα της παρούσας οδηγίας.» 7
8. τα παραρτήματα τροποποιούνται σύμφωνα με το παράρτημα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από την 30η Σεπτεμβρίου 1998. Πληροφορούν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
3. Τα κράτη μέλη εφαρμόζουν τις ανωτέρω διατάξεις για τους νέους τύπους οχημάτων από 1ης Οκτωβρίου 1998. Ωστόσο, κατ' αίτηση του κατασκευαστή, το προηγούμενο υπόδειγμα πιστοποιητικού συμμόρφωσης μπορεί να εξακολουθήσει να ισχύει επί 12 μήνες μετά την ημερομηνία αυτή για ολοκληρωμένα οχήματα και 18 μήνες για ολοκληρωμένα οχήματα με έγκριση τύπου σε πολλαπλά στάδια.
4. Η παρούσα οδηγία δεν ακυρώνει τυχόν εγκρίσεις τύπου χορηγηθείσες πριν από την έναρξη ισχύος της, ούτε εμποδίζει την επέκταση των εγκρίσεων αυτών υπό τους όρους της οδηγίας βάσει της οποίας χορηγήθηκαν αρχικά. Πάντως, 12 μήνες μετά την ημερομηνία που ορίζεται στην παράγραφο 3 για ολοκληρωμένα οχήματα και 18 μήνες για ολοκληρωμένα οχήματα με έγκριση τύπου σε πολλαπλά στάδια, όλα τα πιστοποιητικά συμμόρφωσης που έχουν εκδοθεί από τον κατασκευαστή πρέπει να συμφωνούν με το υπόδειγμα του παραρτήματος IX της οδηγίας 70/156/ΕΟΚ, όπως τροποποιείται από την παρούσα οδηγία.
5. Όσον αφορά την έγκριση τύπου οχήματος, τα κράτη μέλη εφαρμόζουν την παρούσα οδηγία μόνο σε οχήματα της κατηγορίας Μ1 εφοδιασμένα με κινητήρα εσωτερικής καύσης, εν αναμονή τροποποιήσεως των παραρτημάτων προκειμένου να περιληφθούν οχήματα της κατηγορίας Μ1 εφοδιασμένα με κινητήρες μη υπαγόμενους στις μηχανές εσωτερικής καύσης, αφενός, και, αφετέρου, άλλες κατηγορίες οχημάτων. Στο μεταξύ, για εγκρίσεις τύπου οχήματος των λοιπών κατηγοριών οχημάτων ισχύουν οι διατάξεις του άρθρου 10 της οδηγίας 70/156/ΕΟΚ, όπως τροποποιήθηκε από την οδηγία 87/403/ΕΟΚ (4).
6. Τα κράτη μέλη εφαρμόζουν τις διατάξεις της παραγράφου 1 του άρθρου 4 της οδηγίας 70/156/ΕΟΚ, όπως τροποποιείται από την παρούσα οδηγία, μόνον κατόπιν αιτήσεως του κατασκευαστή για οχήματα ειδικής χρήσεως που αναφέρονται στο παράρτημα XI έως την (τις) ημερομηνία(-ες) που θα ορισθεί(-ούν) σε τροποποίηση της παρούσας οδηγίας ούτως ώστε να περιληφθούν οχήματα κατηγοριών διαφορετικών της Μ1.
Εν τω μεταξύ τα κράτη μέλη θα χορηγούν εθνική έγκριση τύπου και θα επιτρέπουν την καταχώρηση, πώληση και θέση σε κυκλοφορία οχημάτων, κατασκευαστικών στοιχείων και χωριστών τεχνικών μονάδων για τα οχήματα αυτά σύμφωνα με τις διατάξεις του άρθρου 10 της οδηγίας 70/156/ΕΟΚ, όπως τροποποιήθηκε από την οδηγία 87/403/ΕΟΚ.
7. Έως τις 31 Δεκεμβρίου 1997 για ολοκληρωμένα οχήματα, έως τις 31 Δεκεμβρίου 1999 για ολοκληρωμένα οχήματα με έγκριση τύπου σε πολλαπλά στάδια και έως τις ημερομηνίες που αναφέρονται στην παράγραφο 6 για οχήματα ειδικής χρήσεως που αναφέρονται στο παράρτημα XI, οι παράγραφοι 1 και 2 του άρθρου 7 της οδηγίας 70/156/ΕΟΚ, όπως τροποποιείται από την παρούσα οδηγία, δεν θα ισχύουν για οχήματα, κατασκευαστικά στοιχεία και χωριστές τεχνικές μονάδες ανήκουσες σε τύπο για τον οποίο έχει χορηγηθεί εθνική έγκριση τύπου πριν την 1η Ιανουαρίου 1996 για ολοκληρωμένα οχήματα ή την 1η Ιανουαρίου 1998 για ολοκληρωμένα οχήματα με έγκριση τύπου σε πολλαπλά στάδια ή για οχήματα ειδικής χρήσεως πριν τις ημερομηνίες που ορίζονται στην παράγραφο 7 είτε για τύπο που το κράτος μέλος έχει καταχωρήσει, έχει επιτρέψει την πώλησή του ή τη θέση σε κυκλοφορία πριν την 1η Ιανουαρίου 1996 για ολοκληρωμένα οχήματα ή την 1η Ιανουαρίου 1998 για ολοκληρωμένα οχήματα με έγκριση τύπου σε πολλαπλά στάδια ή πριν τις ημερομηνίες που ορίζονται στην παράγραφο 6.
8. Οι εγκρίσεις που αποτελούν μέρος της αναφερόμενης στις παραγράφους 6 και 7 εθνικής διαδικασίας έγκρισης τύπου, οι οποίες έχουν χορηγηθεί βάσει των επιμέρους οδηγιών, εξακολουθούν να ισχύουν μετά τις ημερομηνίες που ορίζονται στις παραγράφους 6 και 7, εκτός εάν ισχύει ένας από τους όρους που ορίζει το τέταρτο εδάφιο του άρθρου 5 παράγραφος 3 της οδηγίας 70/156/ΕΟΚ, όπως τροποποιείται από την παρούσα οδηγία.
9. Μέχρι να εναρμονισθούν τα συστήματα καταχώρησης και φορολόγησης των κρατών μελών για τα οχήματα που καλύπτονται από την παρούσα οδηγία, τα κράτη μέλη μπορούν να χρησιμοποιούν εθνικά κωδικά συστήματα για να διευκολύνεται η καταχώρηση και η φορολόγηση στο έδαφός τους. Προς το σκοπό αυτό, τα κράτη μέλη μπορούν να υποδιαιρούν τις εκδόσεις που προκύπτουν από το μέρος II του παραρτήματος III, υπό τον όρο ότι τα χρησιμοποιούμενα για την υποδιαίρεση στοιχεία αναφέρονταισαφώς στο πακέτο πληροφοριών ή μπορούν να συναχθούν από αυτό με απλό υπολογισμό. Τα κράτη μέλη μπορούν να απαιτούν επίσης να συμπληρώνεται το πιστοποιητικό συμμόρφωσης με τον (τους) εθνικό(-ούς) αριθμό(-ούς).
10. Εν αναμονή τροποποιήσεως της οδηγίας 70/156/ΕΟΚ προκειμένου να περιληφθούν επίσης οχήματα κατηγοριών διαφορετικών της Μ1, για τα οχήματα ειδικής χρήσεως που αναφέρονται στο παράρτημα XI και υπάγονται στη διαδικασία έγκρισης τύπου σε πολλαπλά στάδια, τα κράτη μέλη μπορούν να χορηγούν εγκρίσεις τύπου οχήματος με βάση τα πιστοποιητικά έγκρισης τύπου που έχουν χορηγηθεί στον κατασκευαστή του βασικού/ημιτελούς οχήματος των κατηγοριών αυτών εφόσον οι διατάξεις του παραρτήματος XI επιτρέπουν να πληρούνται οι απαιτήσεις που ισχύουν για την κατηγορία στην οποία ανήκει το βασικό/ημιτελές όχημα.
Επιπλέον, για τις μετέπειτα διαδικασίες καταχώρησης, ο κατασκευαστής του βασικού/ημιτελούς οχήματος κατηγοριών διαφορετικών της Μ1 οφείλει να υποβάλλει γραπτή δήλωση σύμφωνα με το παράρτημα XI.
11. Με την επιφύλαξη του άρθρου 8 παράγραφος 2, στοιχεία α) και β) της οδηγίας 70/156/ΕΟΚ, όπως τροποποιείται από την παρούσα οδηγία, οι διατάξεις των παραγράφων 6 και 7 δεν επιτρέπουν στα κράτη μέλη να παρεκκλίνουν από τυχόν διάταξη επιμέρους οδηγίας ή της παρούσας οδηγίας που θεσπίζει απαιτήσεις βασιζόμενες σε πλήρη εναρμόνιση σχετικά με την έγκριση τύπου και την αρχική θέση σε κυκλοφορία οχήματος, κατασκευαστικού στοιχείου ή χωριστής τεχνικής μονάδας.
12. Οι διατάξεις του άρθρου 8 παράγραφος 2, στοιχείο β), με εξαίρεση στο σημείο 1 τις λέξεις «σύμφωνα με το άρθρο 5 παράγραφος 5» και τη δεύτερη περίπτωση, ισχύουν για οχήματα της κατηγορίας Μ1 εξοπλισμένα με κινητήρα εσωτερικής καύσης, τα οποία έχουν καταχωρηθεί μετά τις ημερομηνίες που προβλέπει η παράγραφος 7 του παρόντος άρθρου και δεν συνοδεύονται από έγκυρο πιστοποιητικό συμμόρφωσης.
13. Η ισχύς των εγκρίσεων τύπου που χορηγήθηκαν προγενέστερα με βάση τις διατάξεις του άρθρου 8 παράγραφος 2, στοιχείο γ), της οδηγίας 70/156/ΕΟΚ λογίζεται ότι παρατείνεται αυτόματα για μια και μόνον περίοδο 12 μηνών μετά την ημερομηνία λήξεώς της.
Άρθρο 3
1. Το αργότερο έως την 31η Δεκεμβρίου 2000, με βάση τις σχετικές πληροφορίες που κοινοποιούν οι αρμόδιες για τις εγκρίσεις αρχές των κρατών μελών, η Επιτροπή θα συντάξει έκθεση με αντικείμενο την εφαρμογή των ευρωπαϊκών διαδικασιών έγκρισης τύπου, αποδίδοντας ιδιαίτερη, όχι όμως αποκλειστική, προσοχή στις επιπτώσεις για τις ΜΜΕ που εμπλέκονται στην κατασκευή σε πολλαπλά στάδια και, εφόσον κρίνει σκόπιμο, προτείνει τις απαιτούμενες τροποποιήσεις για να βελτιωθεί η διαδικασία εναρμόνισης.
2. Έως τις 31 Δεκεμβρίου 2000 το αργότερο, η Επιτροπή θα συντάξει έκθεση σχετικά με τις συνθήκες εφαρμογής στα κράτη μέλη του σημείου 1, μέρος Β του παραρτήματος II της παρούσας οδηγίας και, αν είναι σκόπιμο, θα προτείνει απλούστευση των οικείων απαιτήσεων.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 6 Φεβρουαρίου 1998.

Labels: 7
8
3